HR
C 15/28
Službeni list Europske unije
16.1.2023.
Stranke glavnog postupka Tužitelj: AB Tuženik: Finanzamt Köln-Süd
Prethodno pitanje Treba li odredbe Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba (1), koji je stupio na snagu 1.
lipnja 2002. („Sporazum o slobodnom kretanju osoba”), osobito članke 7. i 15.
Sporazuma o slobodnom kretanju osoba u vezi s člankom 9. stavkom 2.
Priloga I.
Sporazumu o slobodnom kretanju osoba (pravo na jednako postupanje), tumačiti na način da im se protivi odredba države članice prema kojoj radnici (koji imaju prebivalište ili uobičajeno boravište) u Njemačkoj ili radnici koji su rezidenti država EU-a/EGP-a i imaju državljanstvo države članice EU-a ili EGP-a (uključujući Njemačku) mogu zatražiti dobrovoljno utvrđivanje poreza na dohodak priznavanjem primitaka od nesamostalnog rada oporezivih u Njemačkoj („oporezivanje na zahtjev”), osobito kako bi uzimajući u obzir izdatke (porezno priznate troškove nastale u vezi s obavljanjem djelatnosti) te uračunavajući obustavljeni njemački porez na dohodak u okviru postupka oporezivanja po odbitku dobio povrat poreza na dohodak, prava koje se, međutim, uskraćuje njemačkim i švicarskim državljanima koji su rezidenti Švicarske?
(1)
SL 2002., L 114, str. 6.
(SL, posebno izdanje na hrvatskom jeziku, poglavlje 11., svezak 60., str. 8.)
Zahtjev za prethodnu odluku koji je 10. listopada 2022.
uputio Bundesarbeitsgericht (Njemačka) – JK/Kirchliches Krankenhaus (Predmet C-630/22) (2023/C 15/30) Jezik postupka: njemački Sud koji je uputio zahtjev Bundesarbeitsgericht
Stranke glavnog postupka Tužiteljica, druga stranka u žalbenom postupku i podnositeljica revizije: JK Tuženik, žalitelj i druga stranka u revizijskom postupku: Kirchliches Krankenhaus
Prethodna pitanja 1.
Je li u skladu s pravom Unije, osobito s Direktivom Vijeća 2000/78/EZ od 27. studenoga 2000.
o uspostavi općeg okvira za jednako postupanje pri zapošljavanju i obavljanju zanimanja (1) s obzirom na članak 21.
Povelje Europske unije o temeljnim pravima (Povelja), ako se nacionalnom odredbom predviđa da je privatnoj organizaciji, čiji se sustav vrijednosti temelji na vjeri, dopušteno (a) osobe koje su prije zasnivanja radnog odnosa istupile iz određene vjerske zajednice smatrati neprikladnima za zapošljavanje u njezinoj službi, ili (b) zahtijevati od osoba koje za nju rade da prije zasnivanja radnog odnosa nisu istupile iz određene vjerske zajednice, ili (c) nastavak radnog odnosa uvjetovati time da osoba koja za nju radi, koja je prije zasnivanja radnog odnosa istupila iz određene vjerske zajednice, ponovno pristupi toj vjerskoj zajednici, ako od osoba koje za nju rade inače ne zahtijeva da pripadaju toj vjerskoj zajednici?